ai4bharat/Pralekha huggingface dataset:
کابینہ
بھوپال ہوائی اڈہ پر اے اےا ٓئی ایم کی ناجائز قبضہ شدہ 106.76 ایکڑ اراضی حکومت مدھیہ پردیش کو دینے کی اے اے آئی کی تجویز کو کابینہ کی منظوری
نئی دہلی، 7 مارچ / وزیراعظم جناب نریندر مودی کی صدارت میں مرکزی کابینہ نے ریاست مدھیہ پردیش کے بھوپال کے گاندھی نگر میں واقع ایئرپورٹ اتھارٹی آف انڈیا  کی ناجائز قبضہ شدہ 106.76 ایکڑ اراضی ، حکومت مدھیہ پردیش کو دینے کی اے اے آئی کی تجویز کو اپنی منظوری دے دی ہے۔ باقی ماندہ  10.20 ایکڑ اراضی حکومت مدھیہ پردیش ، ایئرپورٹ اتھارٹی آف انڈیا کے حوالے کردی جائے گی۔
فوائد:
مدھیہ پردیش کی ریاستی حکومت کے ذریعہ قبضہ شدہ ایئر پورٹ اتھارٹ آف انڈیا  کی 106.76 ایکڑ اراضی کے بدلے میں ریاستی حکومت تقریباً 96.59 ایکڑ اراضی اے اے آئ کو مہیا کرانے پر اتفاق کرلیا ہے۔ یہ اراضی بھوپال ہوائی اڈہ کی اراضی سے متصل ہے جسے اے اے آئی کے ذریعہ شہری ہوا بازی کے مقاصد کے لئے استعمال کیا جاسکتا ہے۔ اس سے اے اے آئی کی 106.76 اراضی جو مدھیہ پردیش کی ریاستی حکومت کے ذریعہ مختلف مقاصد کے لئے یعنی سرکاری دفاتر کے قیام عوامی سہولیات خدمات اور مہاجر سندھی کنبوں کی باز آباد کاری کے لئے استعمال کیا جارہا ہے۔ اسے بازگداز کرانے میں مدد ملے گی۔ اس اراضی کے بدلےمیں اب تک ریاستی حکومت 96.56 کروڑ ایکڑ اراضی جو بھوپال ہوائی اڈہ سے متصل ہے ، اسے شہری ہوا بازی کے مقاصد کے لئے اے اے آئی کو مہیا کرانے پر متفق ہوگئی ہے۔ مزید برآں مذکورہ زمین کے بدلے میں ریاستی حکومت کے ذریعہ دی جانے والی زمین کا شہری ہوا بازی کےمقصد کے لئے اے اے آئی کے ذریعہ استعمال میں لایا جاسکتا ہے اس لئے اس منصوبے سے عوام کو فائدہ پہنچے گا۔
۔۔۔۔۔۔۔۔۔۔۔
م ن ۔ش س ۔ ج۔
U- 1446
(Visitor Counter : 56
پیٹرولیم اور قدرتی گیس کی وزارت
آلودگی سے پاک ایندھن کا فروغ
نئی دہلی، 2 مارچ :پیٹرولیم اورقدرتی گیس کے مرکزی وزیرجناب دھرمیندرپردھان نے آج لوک سبھا میں ایک سوال کے تحریری جواب میں اطلاع فراہم کی کہ حکومت ہند نے حیاتیاتی ایندھنوں سے متعلق قومی پالیسی 2018کو نوٹیفائی کیاہے جس کا مقصد ملک کی توانائی اورنقل وحمل کے شعبوں میں حیاتیاتی ایندھن کے استعمال کو فروغ دینا ہے ۔ اس پالیسی کا مقصد گھریلو فیڈ اسٹاک اور حیاتیاتی ایندھن کی پیداوارکے لئے اس کے استعمال کو کام میں لانا، ترقی اورفروغ دینا بھی ہے تاکہ فوسل ایندھن کو رفتہ رفتہ کم کیاجاسکے ۔ حیاتیاتی ایندھن سے متعلق قومی پالیسی 2018کامقصد 2030تک پیٹرول میں 20فیصد ایتھنول کی آمیزش اور ڈیزل میں 5فیصد بائیوڈیزل کی آمیزش کے ہدف کو حاصل کرناہے ۔ سرکاری سیکٹرکی تیل مارکٹنگ کمپنیاں  بھی ملک میں آلودگی سے پاک ایندھن کو فروغ دے رہی ہیں اس سلسلے میں درج ذیل اقدامات کئے گئے ہیں :
1-خردہ دوکانو ںمیں سی این جی سہولتوں میں اضافہ کرنا ۔یکم فروری 2020 کی تاریخ تک سرکارسیکٹرکی تیل مارکیٹنگ کی کمپنیوں نے ملک میں 1438خردہ مراکز میں سی این جی سہولتیں فراہم کردی تھیں ۔یکم فروری 2020کی تاریخ تک ملک میں کل 1989سی این جی اسٹیشن قائم کردیئے گئے تھے ۔
2-حکومت ہند کے سستی ٹرانسپورٹیشن کے لئے پائیدارمتبادل  اقدام کے تحت کمپریسڈ بائیوگیس  کا قیام
3-بی ایس گریڈ 6ایندھن کا استعمال یکم اپریل ، 2020
4-الیکٹرک سے چلنے والی گاڑیوں کے لئے چارجنگ مراکزکاقیام
مزید برآں پیٹرولیم اورقدرتی گیس سے متعلق ریگولیٹری بورڈ  جغرافیائی خطے  میں سٹی گیس ڈسٹری بیوشن  کے فروغ کے لئے کمپنیوں کو اختیارفراہم کرنے کے لئے مجازاتھارٹی ہے ۔ پائپ کے ذریعہ قدرتی گیس کنکشن  فراہم کرنا اور کمپریسڈ نیچورل گیس  اسٹیشن قائم کرنا، سی جی ڈی نیٹ ورک کی ترقی کاحصہ ہے اور اس کا م کو پی این جی آربی کے ذریعہ مجاز ادارے بخوبی انجام دے رہے ہیں ۔
کیرالامیں سی جی ڈی نیٹ ورک قائم کرنے کے لئے 6جغرافیائی خطے  ارناکلم ڈسٹرکٹ جی اے ، کوزی کوڈ اور وائی ناڈ ڈسٹرکٹ جی اے ، ملا پورم ڈسٹرکٹ جی اے ، پلک کارڈ اور تھریشورڈسٹرکٹ جی اے اورالاپوزہ ، کولم اینڈ تھروونتھاپورم ڈسٹرکٹ جی اے نیز کنور، کاسرگوڈ اورماہے اضلاع جی اے کیرالااورپڈو چیری کو مجاز بنایاگیاہے ۔
شہری ہوابازی کی وزارت
جناب جیوتیرادتیہ ایم سندھیا نے ریاست میں ہوا بازی کے بنیادی ڈھانچے کو مضبوط بنانے کے لیے کرناٹک کے سی ایم کو خط لکھا
شہری ہوا بازی کے مرکزی وزیر جناب جیوتیرادتیہ ایم سندھیا نے کرناٹک کے وزیر اعلیٰ جناب باسوراج سومپا بومئی کو خط لکھا ہے اور ریاست میں ہوا بازی کے بنیادی ڈھانچے کو مضبوط بنانے کے معاملات میں تیزی لانے کے سلسلے میں ان کی ذاتی مداخلت کی درخواست کی ہے۔ اے اے آئی نے ملک میں مسافروں کی بڑھتی ہوئی طلب کو پورا کرنے کے لیے اگلے 4 سے 5 سالوں میں 20,000 کروڑ روپے کی لاگت سے ملک میں ہوائی اڈوں کی ترقی اور توسیع کا کام شروع کیا ہے۔
جناب سندھیا نے مندرجہ ذیل مسائل پر جناب باسوراج سومپا بومئی کی توجہ مبذول کرائی ہے جو کرناٹک میں ہوا بازی کے شعبے سے متعلق مختلف منصوبوں کے نفاذ کو متاثر کر رہے ہیں:
- اے اے آئی نے بیلگاوی ہوائی اڈے پر 370 ایکڑ اراضی کی ضرورت کا تخمینہ لگایا ہے، جس میں سے صرف 348.6 ایکڑ زمین سونپی گئی ہے۔
- اسی طرح اے اے آئی نے میسور ہوائی اڈے پر 240 ایکڑ رقبہ مختص کرنے کی درخواست کی ہے۔ تاہم مذکورہ اراضی ابھی تک ریاستی حکومت کی طرف سے سونپی نہیں کی گئی ہے۔
- حکومت کرناٹک کو شیوموگا اور وجے پورہ ہوائی اڈوں کو فعال کرنے کے لیے ضروری اقدامات کرنا چاہیے تاکہ RCS-UDAN 4.1 کے تحت موصول ہونے والی بولیوں پر غور کیا جا سکے۔
- ریاستی حکومت کی جانب سے ریجنل ایئر کنیکٹوٹی فنڈ ٹرسٹ کے لیے وی جی ایف شیئر کے حصے کے طور پر 7.55 کروڑ روپے کی رقم بقایا ہے۔
وزارت اطلاعات ونشریات
دور درشن کے ساتھ یومِ جمہوریہ لائیو
بھارت چونکہ اپنی آزادی کے 75 سال پورا ہونے پرآزادی کا امرت مہوتسو منا رہا ہے، لہٰذا اس سال دور درشن کے ذریعے یوم جمہوریہ کی کوریج نہ صرف بڑے پیمانے پر ہونے والی ہے بلکہ اس کی نوعیت بھی الگ قسم کی ہوگی۔ اس کے لیے انڈین ایئر فورس کے ساتھ مل کر خصوصی انتظامات کیے گئے ہیں، تاکہ ہندوستان کی آزادی کے 75 سال کی یاد میں اس موقع پر ہندوستانی فضائیہ کے 75 طیاروں کے ذریعے مختلف قسم کی قلا بازیوں کی لائیو کوریج دکھائی جا سکے۔
اس سال یومِ جمہوریہ کی تقریبات کی کوریج کے لیے دور درشن نے انڈیا گیٹ کے راج پتھ پر، راشٹرپتی بھون سے لے کر نیشنل وار میموریل تک جتنے بھی انتظامات کیے ہیں، ان میں 59 کیمروں اور 160 سے زیادہ افراد کی تعیناتی تو کچھ بھی نہیں ہے۔
یومِ جمہوریہ کی ہر ایک تقریب کے تمام گوشوں کی 360 ڈگری کے زاویہ سے شاندار کوریج کو یقینی بنانے کے لیے تمام تیاریاں نومبر 2021 سے ہی شروع ہو گئی تھیں۔ دور درشن  نے راج پتھ پر، راشٹر پتی بھون کے گنبد سے لے کر نیشنل اسٹیڈیم کے گنبد تک، اس پورے راستے میں کل 59 کیمرے لگائے ہیں۔ 33 کیمرے راج پتھ پر لگائے گئے ہیں، 16 کیمرے نیشنل وار میموریل، انڈیا گیٹ اور نیشنل اسٹیڈیم میں، جب کہ 10 کیمرے راشٹرپتی بھون پر لگائے گئے ہیں۔
لوگوں کو پوری تقریبات کا نظارہ پرندوں کی نظر کے لحاظ سے کرانے کے لیے دو 360 ڈگری کے کیمرے لگائے گئے ہیں، ایک راج پتھ پر اور دوسرا انڈیا گیٹ کے اوپر۔ ان دونوں 360 ڈگری کے کیمروں کے وژوئل ڈی ڈی نیشنل یو ٹیوب چینل پر دو الگ الگ نشریات کے ذریعے لگاتار لائیو نشر کیے جائیں گے۔
https://www.youtube.com/watch?v=SWWpb9ZDUII&list=PLUiMfS6qzIMx0yBaj1nzjLevzheuTOcc_&index=3
مارچنگ دستوں اور فلائی پاسٹ کی ہر ایک معمولی سی حرکت کو کیمرے میں قید کرنے کے لیے، ڈی ڈی نے 5 جمی جبس، 100X اور 86XTally لینسز کا مجموعہ، 15 سے زیادہ بڑے زاویہ والے لینسز، ابیکس لینسز وغیرہ لگائے ہیں۔ سجے ہوئے راج پتھ کی حیرت انگیز تصویریں دکھانے کے لیے نیشنل وار میموریل اور انڈیا گیٹ کے درمیان ایک کیمرہ 120 فیٹ کے ہائیڈرولک کرین پر نصب کیا گیا ہے۔ دور سے کنٹرول کیے جانے والے مخصوص پی ٹی زیڈ کیمرے، صدر جمہوریہ کے بیٹھنے کی جگہ اور راج پتھ پر لگائے گئے ہیں۔
https://www.youtube.com/watch?v=7EsU3zKZ7u4&list=PLUiMfS6qzIMx0yBaj1nzjLevzheuTOcc_&index=2
اسے ایک مخصوص کوریج بنانے کے لیے، تمام اہم مقامات کو ڈارک فائبر آپٹیکل کنیکٹویٹی، سیٹلائٹ کنیکٹویٹی اور بیک پیک کنیکٹویٹی کے ذریعے جوڑا گیا ہے۔ زمین سے اثردار کوریج کو یقینی بنانے کے لیے، ڈی ڈی نے راج پتھ پر ایک عارضی پروڈکشن کنٹرول روم بنایا ہے۔
ہائی ڈیفی نیشن وژوئلز کو اینی میٹڈ گرافکس اور معروف تجزیہ نگاروں کے ذریعے مزید پرکشش بنایا جائے گا، جو وہاں منعقد ہونے والی ہر تقریب کے بارے میں پوری تفصیل بتائیں گے۔ جامع کوریج کو یقینی بنانے کے لیے، ڈی ڈی نیوز اشاروں کی زبان کی تشریح کے ذریعے بھی کمنٹری نشر کرے گا۔
https://www.youtube.com/watch?v=YdPTWNlmbMA&list=PLUiMfS6qzIMx0yBaj1nzjLevzheuTOcc_&index=4
یوم جمہوریہ کی لائیو کوریج کو پورے ملک میں دور درشن کے تمام چینلوں سے نشر کیا جائے گا، جس کی شروعات 26 جنوری کو صبح 9 بج کر 15 منٹ سے ہوگی اور راج پتھ پر ہونے والی تقریبات کے اختتام تک چلے گی۔ لائیو کوریج ڈی ڈی نیشنل، ڈی ڈی نیوز یو ٹیوب چینل اور نیوز آن ایئر ایپ اور ویب سائٹ پر دستیاب ہوگی۔
https://www.youtube.com/playlist?list=PLUiMfS6qzIMx0yBaj1nzjLevzheuTOcc_
ریلوے کی وزارت
ہندوستانی ریلوے تمام گھریلو کوئلے کواٹھانے کےتئیں پوری طرح پرعزم ہے
کوئلہ کمپنیاں اور ہندوستانی ریلوے مشترکہ طور پر بجلی کے شعبے کے لیے گھریلو کوئلے کے 415 ریک اور درآمدی کوئلے کے 30 ریک روزانہ لوڈنگ کو یقینی بنانے کا تصور رکھتی ہیں
کول ریک کی نقل و حرکت کو تیز کرنے کے لیے کئی آپریشنل کارکردگی کے اقدامات کیے گئے ہیں
بھارتی ریلوے مانگ کے مطابق بجلی تیار کرنے والے پلانٹوں کے لیے کوئلے کی لوڈنگ میں اور بھارتی ریلوے کی کوئلہ کمپنیوں کے ذریعہ سائڈنگ/اچھے شیڈ میں لایا گیا تمام گھریلو کوئلہ اور بجلی پیدا کرنے والی کمپنیوں کے ذریعہ بندرگاہ پر لایا گیا درآمدی کوئلے میں مسلسل اضافہ کر رہا ہے۔
مئی 2022 کے دوران، پاور سیکٹر کے لیے ریک کی دستیابی میں اوسطاً 472 ریک یومیہ اضافہ ہوا ہے۔ کوئلہ کمپنیاں اور ریلوے دونوں مشترکہ طور پر بجلی کے شعبے کے لیے گھریلو کوئلے کے 415 ریک اور درآمدی کوئلے کے 30 ریک روزانہ کی لوڈنگ کو یقینی بنانے کا ارادہ رکھتے ہیں۔ رواں مہینے کے دوران بجلی پیدا کرنے والے پلانٹوں کے لیے گھریلو کوئلے کی لوڈنگ اوسطاً 409 ریک یومیہ کی گئی ہے۔
اوڈیشہ کے کوئلے کے شعبوںمیں اکثر وبیشتر ہڑتالوں کا مسئلہ رہتاہے، جو بالخصوص تلچر کے علاقے میں کوئلہ نکالنے کو متاثر کرتا ہے۔ البتہ ریلوے نے پاور سیکٹر کے لیے زیادہ سے زیادہ کوئلے کی لوڈنگ کے لیے آل انڈیا سطح پر 60 اضافی خالی ریک رکھے ہیں۔
کول ریک کے اٹھانے کے عمل کو تیز کرنے کے لیے کئی آپریشنل کارروائیاں ا نجام دی گئی ہیں۔
کوچنگ ٹرینوں کو بھارت بھر میں منسوخ کر دیا گیا ہے تاکہ کوئلے کے ریک اور بھیڑ والے علاقوں میں تیزی سے نقل و حرکت کی سہولت فراہم کی جا سکے۔
مختلف پاور پلانٹس میں کوئلے کے ریک کی ہمواری اور بروقت اٹھانےکے عمل کی اہمیت پر زور دیا گیا ہے۔ لوڈنگ/ان لوڈنگ کی جگہوں پر ہر کام کے لیے کوئلے کے ریک کی رکاوٹ اور راستے کی نقل و حرکت کی فیلڈ سطح پر ڈویژنل ٹیم نگرانی کر رہی ہے۔
پرہجوم راستوں پر لمبی دوری اور گاڑی کےڈبوں کے سلسلے کو بڑھا دیا گیا ہے ۔ رواں مالی سال میں کوئلے کی لوڈنگ کے لیے اضافی 100 ریک متحرک کیے جائیں گے جس سے پاور سیکٹر کے لیے ریک کی دستیابی میں مزید بہتری آئے گی۔ اس کے علاوہ، کوئلے کی مستقبل کی مانگ کو پورا کرنے کے لیے، ہندوستانی ریلوے نے پہلے ہی 1,00,000 سے زیادہ ویگنوں کی خریداری شروع کر دی ہے، جس سے ویگنوں کی دستیابی میں مزید بہتری آئے گی۔
وزارتِ تعلیم
تعلیم میں یکسر تبدیلی کی خاطر مصنوعی ذہانت کے استعمال کے لئے حکومت کے ذریعہ کئے گئے اقدامات
نئی دہلی، 15 /مارچ2021 ۔ قومی تعلیمی پالیسی  2020 نے متعلقہ مراحل پر نصاب میں مصنوعی ذہانت جیسے عصری موضوعات کو متعارف کرانے کی سفارش کی ہے۔ نیشنل کونسل آف ایجوکیشنل ریسرچ اینڈ ٹریننگ  نے این ای پی 2020 کے تناظر میں اسکولی تعلیم کے لئے ایک نیا قومی نصابی لائحہ عمل تیار کرنے کے لئے کام شروع کردیا ہے، جس کے دوران سیکنڈری سطح پر مصنوعی ذہانت  کو متعارف کرانے اور ایک تعارفی کورس شروع کرنے کے امکانات کا بھی جائزہ لیا جائے گا۔ اس دوران سینٹرل بورڈ آف سیکنڈری ایجوکیشن  نے سیشن 2019-2020 سے درجہ 9 میں اور سیشن 2020-2021 سے اپنے ملحقہ اسکولوں میں درجہ 11 میں مصنوعی ذہانت کو ایک سبجیکٹ کے طور پر متعارف کرایا ہے۔
مصنوعی ذہانت کو تعلیمی شعبہ میں پہلے سے ہی داخل کیا جارہا ہے، خاص طور پر ایسے ٹولس کے معاملے میں جن سے ہنرمندی کے فروغ اور نظامات کی جانچ میں مدد ملتی ہے۔ مشینوں اور اساتذہ کے بہترین تعاون سے مصنوعی ذہانت سے متعلق تصور ایک ایسا تصور ہے جہاں وہ طلبہ سے متعلق بہترین نتائج کے لئے مل کر کام کرسکتے ہیں۔
اے آئی سی ٹی ای سے منظور شدہ سبھی اداروں کو مشورہ دیا گیا ہے کہ وہ بی ٹیک کورسیز میں ایک اختیاری سبجیکٹ کے طور پر مصنوعی ذہانت کو متعارف کرائیں اور مصنوعی ذہانت و ڈیٹا سائنس میں بی ٹیک کورس شروع کریں، تاکہ مصنوعی ذہانت اور ڈیٹا اینالیٹکس کے شعبہ میں انسانی وسائل میں اضافہ کیا جاسکے۔ جہاں تک انڈین انسٹی ٹیوٹ آف ٹیکنالوجی  کا تعلق ہے ان سے متعلق قوانین انھیں اجازت دیتے ہیں کہ وہ اپنا نصاب وضع کریں اور دنیا بھر کے اداروں اور یونیورسٹیوں کے ساتھ اکیڈمک و ریسرچ سے متعلق شراکت داری کریں۔ زیادہ تر آئی آئی ٹیز مصنوعی ذہانت سے متعلق متعدد کورسیز آفر کرتے ہیں، جن میں ڈیپ لرننگ فاؤنڈیشنس اینڈ اپلی کیشنز، فاؤنڈیشن آف آرٹیفیشل انٹلیجنس اینڈ مشین لرننگ، ری انفورسمنٹ لرننگ، پروبیبلسٹک ریزننگ اِن آرٹیفیشل انٹلیجنس، پریڈکٹیو اینڈ پرسپرپٹیو ڈیٹا اینالیٹکس، ڈیپ لرننگ، سسٹم آئیڈینٹی فکیشن، سائبر فزیکل سکیورٹی، ڈیجیٹل امیج پروسیسنگ وغیرہ شامل ہیں۔ اس کے علاوہ آئی آئی ٹیز ورکنگ پروفیشنل اور دلچسپی رکھنے والے طلباء کے لئے مصنوعی ذہانت سے متعلق قلیل مدتی پروگراموں کا بھی اہتمام کرتے ہیں۔
یہ اطلاع مرکزی وزیر تعلیم جناب رمیش پوکھریال ’نشنک‘ نے آج لوک سبھا میں ایک تحریری جواب میں دی۔
صدر جمہوریہ کا سکریٹریٹ
چار ممالک کے سفرا نے صدر جمہوریہ ہند کو ویڈیو کانفرنس کے توسط سے سفارتی اسناد پیش کیں
نئی دہلی،20/نومبر 2020، صدر جمہوریہ ہند جناب رام ناتھ کووند نے ہنگری، مالدپ، چاڈ اور تاجکستان کے سفرا اور ہائی کمشنر حضرات سے آج  ایک ورچوول تقریب کے دوران ان کی سفارتی اسناد قبول کیں، جن سفرا اور ہائی کمشنر حضرات نے اپنی سفارتی اسناد پیش کیں، ان کے نام درج ذیل ہیں۔
1- عزت ماب جناب اندراس لیزلو کیرالے، ہنگری کے سفیر
2- عزت ماب ڈاکٹر حسین نیاز، مالدیپ کے ہائی کمشنر
3- عزت ماب جناب سونگوئی احمد، چاڈ کے سفیر
4- عزت ماب جناب لقمان، تاجکستان کے سفیر
اس موقع پر اظہار خیال کرتے ہوئے صدر جمہوریہ ہند نے سفرا حضرات کو ان کے تقرر پر مبارک باد پیش کی۔ انہوں نےکہا کہ بھارت ان تمام تر چاروں ممالک کے ساتھ گرمجوشانہ اور دوستانہ تعلقات کا حامل ہے اور ہمارے تعلقات امن اور خوش حالی کے مشترکہ تصور میں مضمر ہیں۔ انہوں نے 2021-22 کے لیے اقوام متحدہ کی سلامتی کونسل میں غیر مستقل نشست کے لیے بھارت کی امیدواری کو اپنی حمایت فراہم کرنے کے لیے ان سفرا کی حکومتوں کا شکریہ بھی ادا کیا۔
صدر جمہوریہ ہند نے کہا کہ کووڈ-19 کے اس وبائی مرض نے اس امر کو یقینی بنانے کی ضرورت اجاگر کردی ہے کہ بنی نوع انسان کی مجموعی صحت اور اقتصادی خوش حالی کو یقینی بنانے کےلیے افزوں عالمی تعاون درکار ہے۔ انہوں نے مزید امید کا اظہار کیا کہ بین الاقوامی برادری اس وبائی مرض کا شافی حل دریافت کرنے کے قریب پہنچ گئی ہے اور اس بحران کے نتیجے میں مزید مضبوط اور لچکدار بن کر منظر عام پر آئے گی۔
۔۔۔۔۔۔۔۔۔۔۔
U-7398
م ن۔ ت ع۔
(Visitor Counter : 137
مواصلات اور اطلاعاتی ٹیکنالوجی کی وزارت
اسٹریٹیجک اہمیت کے حامل اور سرحدی علاقوں میں واقع 354 گاؤں میں حکومت موبائل کنیکٹیویٹی فراہم کریگی: روی شنکر پرساد
فوج، بی آر او، بی ایس ایف، سی آر پی ایف، آئی ٹی بی پی اور ایس ایس بی وغیرہ کو 1347 مقامات پر سیٹلائٹ پر مبنی ڈی ایس پی ٹی بھی دستیاب کرائے جارہے ہیں
ٹیلی مواصلات کا محکمہ ملک کے 68 امنگوں والے اضلاع کے اُن گاوؤں میں بھی موبائل کنیکٹیویٹی دے رہا ہے جہاں یہ سہولت ابھی تک دستیاب نہیں ہے
نئی دہلی:10 اگست ، 2020:
الیکٹرانکس اور انفارمیشن ٹیکنالوجی، مواصلات اور قانون واانصاف کے مرکزی وزیر جناب روی شنکر پرساد نے کہا کہ حکومت ہند اسٹریٹیجک اہمیت کے حامل دور دراز علاقوں اور سرحدی علاقوں میں موبائل کنیکٹیویٹی فراہم کرنے کیلئے ترجیحی بنیاد پر کوشش کررہی ہے تاکہ یہاں زندگی کو آسان بنایاجاسکے اور ان لوگوں کیلئے بہتر معیارزندگی کو یقینی بنایا جاسکے جو ان علاقوں میں کام کررہے ہیں۔
جناب پرساد وزیراعظم جناب نریندر مودی کے ذریعے 1224 کروڑ روپئے کی لاگت سے چنئی اور انڈمان ونکوبار کے درمیان 2300 کلو میٹر کی ایک آبدوز آپٹیکل فائبر کیبل کے افتتاح کے بعد آج میڈیا کےافراد سے خطاب کررہے تھے۔
جناب پرساد نے دور دراز علاقوں میں کنیکٹیویٹی فراہم کرنے کیلئے ٹیلی مواصلات کے محکمے کے ذریعے نافذ کیے جارہے مختلف پروجیکٹوں کے بارے میں بتایا۔ انہوں نے کہا کہ اسٹریٹیجک، دور دراز اور سرحدی علاقوں میں 354 گاوؤں میں ایسی کنیکٹیویٹی فراہم کرنے کیلئے ایک ٹینڈر کو حتمی شکل دی گئی ہے اور بہار، راجستھان، اتراکھنڈ، ہماچل پردیش اور گجرات کے دیگر ترجیحی علاقوں کے 144 گاؤں میں، جموں وکشمیر اور لداخ کے مرکز کے زیر انتظام علاقوں میں اسے نافذ کیا جارہا ہے۔ ان گاوؤں کو اسٹریٹیجک بنیاد پر موبائل پر سرحدی علاقہ کنیکٹیویٹی کو کوور کرنے کیلئے منتخب کیا گیا ہے۔ موبائل کنیکٹیویٹی کے لئے جموں وکشمیر، لداخ کے مرکز کے زیر انتظام علاقوں میں کوئی بھی گاؤں ایسا نہیں ہوگا جہاں موبائل کنیکٹیویٹی دستیاب نہیں ہوگی۔ فوج، بی آر او ، بی ایس ایف، سی آر پی ایف، آئی ٹی بی پی، ایس ایس بی وغیرہ کیلئے 1347 سائٹوں پر سٹیلائٹ پر مبنی ڈی ایس پی ٹی  بھی فراہم کیے جارہے ہیں جن میں سے 183 سائٹیں پہلے سے ہی کام کررہی ہیں اور بقیہ کام شروع کرنے کے عمل میں ہیں۔
مرکزی وزیر نے یہ بھی بتایا کہ ٹیلی مواصلات کا محکمہ بہار، اترپردیش، راجستھان اور مدھیہ پردیش کے 24 امنگوں والے اضلاع کے گاؤں میں موبائل کنیکٹیویٹی مہیا کرانے پر کام کررہاہے اور چھتیس گڑھ، اڈیشہ، جھارکھنڈ، آندھرا پردیش میں بچے ہوئے 44 امنگوں والے ضلعوں کے 7287 گاؤں کا بھی احاطہ کیا جائیگا جس کے لئے حکومت کی منظوری حاصل کرنے کا عمل جاری ہے۔
-----------------------
م ن۔م ع۔ ع ن
U NO: 4445
(Visitor Counter : 146
وزارتِ تعلیم
پندرہ سال یا اس سے زیادہ عمر کے 5.00 کروڑ غیر خواندہ افراد کے ہدف کو پورا کرنے کے لیے نیو انڈیا لٹریسی پروگرام شروع کیا گیا ہے
حکومت نے مالی سال 23-2022 سے 27-2026 کے پانچ برسوں کے دوران 1037.90 کروڑ روپے کے مالی اخراجات کے ساتھ لاگو کرنے کے لیے ایک نئی مرکزی امداد یافتہ اسکیم یعنی ’’نیو انڈیا لٹریسی پروگرام‘‘  شروع کی ہے جس میں سے 700.00 کروڑ روپے مرکزی حصہ اور 337.90 کروڑ روپے ریاست کا حصہ ہے۔ اس اسکیم کا مقصد 15 سال اور اس سے زیادہ عمر کے 5.00 کروڑ غیر خواندہ افراد کو خواندگی سے جوڑنا ہے۔ اس اسکیم کے پانچ اجزاء ہیں:  بنیادی خواندگی اور عددی،  زندگی کی اہم مہارتیں،  پیشہ ورانہ مہارتوں کی ترقی،  بنیادی تعلیم اور  مسلسل تعلیم۔
اس اسکیم کے تحت فائدہ اٹھانے والوں کی شناخت ریاستوں/ مرکز کے زیر انتظام علاقوں میں سروے کرنے والوں کے ذریعہ موبائل ایپ پر گھر گھر سروے کے ذریعے کی جاتی ہے۔ غیر خواندہ افراد بھی موبائل ایپ کے ذریعے کسی بھی جگہ سے براہ راست رجسٹریشن کے ذریعے اسکیم کا فائدہ اٹھا سکتے ہیں۔ اسکیم بنیادی طور پر تدریس اور سیکھنے کے لیے رضاکارانہ بنیاد پر ہے۔ رضاکار اس مقصد کے لیے موبائل ایپ کے ذریعے بھی رجسٹریشن کر سکتے ہیں۔
یہ اسکیم ٹیکنالوجی پر مبنی ہے اور اسے بنیادی طور پر آن لائن موڈ کے ذریعے نافذ کیا گیا ہے۔ تدریسی مواد اور وسائل این سی ای آر ٹی کے دکشا پلیٹ فارم پر دستیاب کرائے گئے ہیں اور موبائل ایپس کے ذریعے اس تک رسائی حاصل کی جا سکتی ہے۔ اس کے علاوہ، دیگر طریقوں جیسے ٹی وی، ریڈیو، سماجی چیتنا کیندر وغیرہ کو بھی بنیادی خواندگی اور اعداد و شمار کو پھیلانے کے لیے استعمال کیا جانا ہے۔ 15 سال سے زیادہ عمر کے تمام غیر خواندہ افراد اس اسکیم سے فائدہ اٹھا سکتے ہیں۔
یہ جانکاری وزیر مملکت برائے تعلیم محترمہ ان پورنا دیوی نے آج راجیہ سبھا میں ایک سوال کے تحریری جواب میں دی۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک ایک ارب ویکسین خوراک دی جاچکی ہیں۔
پچھلے چوبیس گھنٹوں کے دوران 18,454نئے مریض سامنے آئے ہیں۔
شفایابیوں کی شرح سردست 98.15 فیصد ہے - جو مارچ 2020 سے اب تک کی سب سے زیادہ ہے۔
گزشتہ 24 گھنٹوں کے دوران 17,561 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,34,95,808ہوگئی ہے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.52 فیصد ہے - جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 1,78,831 ہے-
متاثر پائے جانے والے مریضوں کی ہفتے وار شرح فیصد ہے، جو گزشتہ 118 دنوں میں 3 فیصد سے بھی کم ہے۔
متاثرہ معاملات کی یومیہ شرح  فیصد درج ہورہی ہے ، جو۔ پچھلے 52 دنوں میں 3 فیصد سے بھی کم ہے۔
اب تک کل 59.57کروڑ ٹیسٹ کئے جاچکے ہیں۔
صحت اور خاندانی بہبود کی وزارت
ڈاکٹر ہرش وردھن نے ایچ آئی وی کی روک تھام کے لیے گلوبل پریوینشن کولیشن  سے خطاب کیا
’’بھارت کے روک تھام کے نمونے کو بہت سے ملکوں میں ان کے مقامی حالات کے مطابق اپنایا جاسکتا ہے‘‘
ڈاکٹر ہرش وردھن نے اُن اقدامات کو اجاگر کیا جو بھارت نے کووڈ-19 وبائی بیماری کے دوران ایچ آئی وی کی روک تھام کے سلسلے میں حاصل شدہ فوائد کے تحفظ کے لیے کیے ہیں
نئی دہلی،18 نومبر ، صحت اور خاندانی فلاح وبہبود کے مرکزی وزیر ڈاکٹرہرش وردھن نے آج یہاں ویڈیو کانفرنس کے ذریعے ایچ آئی وی کی روک تھام کے سلسلے میں گلوبل پریوینشن کولیشن  کی وزارتی میٹنگ سے ڈیجیٹل اعتبار سے خطاب کیا۔
گلوبل ایچ آئی وی پریوینشن کولیشن  کی طرف سے یو این ایڈز اور یو این ایف پی اے کی میزبانی میں اس سال کی کانفرنس 2030 تک ایڈز کو ختم کرنے کے لیے 2016 کے یو این جی اے عہد کو پورا کرنے میں بڑی اہمیت کی حامل ہے۔جی پی سی کے ممبرملکوں نے 2010 کی سطح سے 2020 کے خاتمے تک بالغوں میں ایچ آئی وی کے نئے انفیکشن 75 فیصد کم کرنے سے اتفاق کیا تھا۔
اس بات کا اعتراف کرتے ہوئے کہ نئے انفیکشن کو کم کرنے، ایچ آئی وی کے ساتھ زندگ گزارنے والوں کے لیے اہم آبادی اور علاج معالجے کی خدمات کے سلسلےمیں ، ایڈز سے متعلق اموات میں کمی کرنے، ماں سے ایچ آئی وی کے بچوں میں منتقل ہونے اور ایک اچھا ماحول پیدا کرنے میں عالمی ایڈز کے رد عمل میں قابل لحاظ کامیابی ہوئی ہے۔ ڈاکٹر ہرش وردھن نے کہا کہ تنظیم نے ’’دنیا کے سامنے ایک ماڈل پیش کیا ہے جہاں مختلف ساجھے دار ایک ساتھ آسکتے ہیں اور ایک مشترکہ مقصد کے حصول کے لیے تال میل کے ساتھ کام کرسکتے ہیں‘‘۔
ڈاکٹر ہرش وردھن نے وضاحت کرتے ہوئے کہا کہ کس طرح بھارت نے ایچ آئی وی کی روک تھام کے سلسلے میں جو فائدے حاصل کیے تھے ان کا کووڈ-19 وبائی بیماری کے دوران تحفظ کیا ہے۔ انھوں نے مزید کہا ’’حکومت نے اے آر وی کے سلسلے میں منصوبے پر عمل درآمد کے لیے آخری کونے تک جانے میں طبقوں، سول سوسائٹی اور ترقیاتی ساجھے داروں کے ساتھ مل کر تیز رفتاری کے ساتھ اور بروقت کارروائی کی۔ این اے سی او کی طرف سے وقتاً فوقتاً مشورے اور رہنما خطوط جاری کیے گئے جو عالمی رہنما خطوط کے مطابق تھے‘‘۔
ڈاکٹر ہرش وردھن نے اس سلسلے میں ہیومن امیونو ڈیفی شینسی وائرس اینڈ ایکوائرڈ امیون ڈیفی شینسی سنڈروم  قانون مجریہ 2017 کا ذکر کیا جس نے متاثرہ افراد اور متاثرہ آبادی کے انسانی حقوق کے تحفظ کے لیے ایک قانونی فریم ورک فراہم کیا ہے۔
محترمہ آرتی آہوجا، ایڈیشنل سکریٹری  جناب آلوک سکسینہ، جوائنٹ سکریٹری  محترمہ شوبینی راجن، اے ڈی جی، این اے سی او بھی اس موقع پر موجود تھیں۔
وزارت خزانہ
مالی سال 2023-2022 کے لیے جنوری 2023 تک مرکزی حکومت ہند کے کھاتوں کا ماہانہ جائزہ
مرکزی حکومت ہند کے ماہانہ حسابات جنوری 2023 تک کو یکجا کر کے رپورٹیں شائع کی گئی ہیں۔ جھلکیاں ذیل میں دی گئی ہیں:
حکومت ہند نے جنوری، 2023 تک 19,76,483 کروڑ روپے  2023-2022 کا 81.3فیصد) حاصل کیے ہیں جس میں 16,88,710 کروڑ روپےٹیکس ریونیو ، 2,30,939 کروڑ روپے نان ۔ ٹیکس ریونیو اور 57,194 کروڑ روپے غیر قرض دار کیپٹل رسیدیں ہیں۔ غیر قرض دار کیپٹل رسیدیں 18,523 کروڑ روپےکے قرضوں کی وصولی اور38,671 کروڑ روپے کی متفرق کیپٹل رسیدوں پر مشتمل ہیں۔ اس مدت تک 6,67,770 کروڑ روپے ریاستی حکومتوں کو حکومت ہند کی طرف سے ٹیکسوں کے حصہ کی تقسیم کے طور پر منتقل کیے گئے ہیں جو پچھلے سال کے مقابلے 1,22,378 کروڑ روپے زیادہ ہے۔
حکومت ہند کا کل خرچ 31,67,648 کروڑ روپےہے ، جس میں سے 25,97,756 کروڑ روپے ریونیو اکاؤنٹ پر اور 5,69,892 کروڑ روپے کیپٹل اکاؤنٹ پر ہیں۔ کل محصولات کے اخراجات میں سے، 7,38,658 کروڑ ر وپے سود کی ادائیگیوں پر ہیں اور 3,99,400 کروڑ روپے بڑی سبسڈیز کے حساب میں ہیں۔
بجلی کی وزارت
آر ای سی مغربی بنگال کے رگھوناتھ پور میں 1,320 میگاواٹ تھرمل پاور پروجیکٹ قائم کرنے کے لیے دامودر ویلی کارپوریشن کو قرض فراہم کرے گی
مہارتنا سنٹرل پبلک سیکٹر انٹرپرائز ، آر ای سی لمیٹڈ، جو کہ بجلی کی وزارت کے تحت ہے، نے دامودر ویلی کارپوریشن  کے ساتھ ایک معاہدہ کیا ہے، جس کے تحت آر ای سی 4,527.68 کروڑ روپے کا قرض ڈی وی سی کو فراہم کرے گی تاکہ وہ مغربی بنگال کے رگھوناتھ پور میں 1,320 میگاواٹ تھرمل پاور پروجیکٹ  قائم کیا جاسکے۔
رگھوناتھ پور تھرمل پاور اسٹیشن فیز -2 پروجیکٹ، آر ای سی اور ڈی وی سی کے درمیان ایک مشترکہ کوشش ہے جو مغربی بنگال میں بجلی پیدا کرنے کی صلاحیت میں اہم کردار ادا کرے گا۔ 1,320 میگاواٹ کی مشترکہ صلاحیت کے ساتھ، یہ پروجیکٹ خطے کے توانائی کے منظر نامے میں ایک اہم سنگ میل کی حیثیت رکھتا ہے۔
جیسے جیسے پروجیکٹ آگے بڑھتا ہے، آر ای سی اور ڈی وی سی کارگزاری، اختراع اور ماحولیاتی ذمہ داری کے اعلیٰ ترین معیارات پر عمل کرتے ہوئے اس کے کامیاب نفاذ کو یقینی بنانے کے لیے وقف ہیں۔ آر ای سی اور ڈی وی سی کے درمیان یہ اسٹریٹجک شراکت داری پائیدار ترقی کو فروغ دینے اور پاور سیکٹر کو مضبوط بنانے کے لیے ان کے اجتماعی عزم کو واضح کرتی ہے۔
اس معاہدے پر چیئرمین جناب رام نریش سنگھ ؛ ج ممبر  ناب اروپ سرکار؛ ممبر سیکرٹری ڈاکٹر جان متھائی؛ ممبر  جناب ایم رگھو رام؛ ایگزیکٹو ڈائریکٹر  جناب جوئے دیپ مکھرجی اور دامودر ویلی کارپوریشن کے سینئر جنرل منیجر  جناب سمیت کمار داس اور آر ای سی لمیٹڈ کے سی پی ایم جناب پنکج ورما کی موجودگی میں دستخط کیے گئے۔
آر ای سی لمیٹیڈ ایک این بی ایف سی ہے جو پورے ہندوستان میں پاور سیکٹر کی فنانسنگ اور ترقی پر توجہ مرکوز کرتا ہے۔ یہ ریاستی بجلی بورڈز، ریاستی حکومتوں، مرکزی/ریاستی بجلی کی کمپنیوں، آزاد بجلی پیدا کرنے والوں، دیہی الیکٹرک کوآپریٹیو اور نجی شعبے کی کمپنیوں کو مالی مدد فراہم کرتا ہے۔ اس کی کاروباری سرگرمیوں میں پاور سیکٹر کی مکمل ویلیو چین میں ؛ مختلف طرح کے پروجیکٹ بشمول جنریشن، ٹرانسمیشن، ڈسٹری بیوشن اور قابل تجدید توانائی میں فنانسنگ پروجیکٹس شامل ہیں۔ آر ای سی کی فنڈنگ ہندوستان میں ہر چوتھے بلب کو روشن کرتی ہے۔
ڈی وی سی بجلی کی مرکزی وزارت کے تحت ایک پبلک سیکٹر انڈر ٹیکنگ ہے، جو کہ بجلی کی پیداوار اور ترسیل میں مصروف ہے اور ملک کے مشرقی علاقے کی توانائی کی ضروریات کو پورا کرتی ہے۔
۔۔۔۔۔۔۔۔۔۔۔
ش ح۔ ف ا ۔ ن ا۔
U- 8905
(Visitor Counter : 53